การสืบสานนาฏศิลป์ไทยของสถาบันบัณฑิตพัฒนศิลป์[[1]](#endnote-2)\*

**The Inheritance of Thai classical Dance, Bunditpatanasilpa Institute**

ปานจันทร์ แสงสวาสดิ์[[2]](#endnote-3)

รศ.พรชัย เทพปัญญา[[3]](#endnote-4)

ดร.อาคม เจริญสุข[[4]](#endnote-5)

**บทคัดย่อ**

การวิจัยครั้งนี้มีวัตถุประสงค์หลักเพื่อศึกษาการสืบสานนาฏศิลป์ไทยและเปรียบเทียบความแตกต่างระหว่างลักษณะส่วนบุคคลของนักศึกษาในสถาบันบัณฑิตพัฒนศิลป์กับการสืบสานนาฏศิลป์ไทย โดยกำหนดข้อมูลส่วนบุคคล ได้แก่ เพศ ชั้นปี ผลสัมฤทธิ์ทางการเรียน และประสบการณ์การแสดงนาฏศิลป์ไทยในและต่างประเทศ เป็นตัวแปรต้น ส่วนการสืบสานนาฏศิลป์ไทยของนักศึกษาในสถาบันบัณฑิตพัฒนศิลป์ ซึ่งมีองค์ประกอบ 4 ด้าน คือ1.ด้านความรู้และทักษะ 2.ด้านทัศนคติ 3.ด้านความคาดหวัง และ4.ด้านการเผยแพร่นาฏศิลป์ไทย เป็นตัวแปรตาม

 ประชากรที่ใช้ในการวิจัย คือ นักศึกษาในสถาบันบัณฑิตพัฒนศิลป์ระดับปริญญาตรี ระดับชั้นปีที่ 2 ถึงชั้นปีที่ 4 จำนวน 111 คน โดยเครื่องมือที่ใช้เก็บรวบรวมข้อมูล คือ แบบสอบถามการสืบสานนาฏศิลป์ไทย และสถิติที่ใช้วิเคราะห์ข้อมูล คือ ร้อยละ ค่าเฉลี่ย ส่วนเบี่ยงเบนมาตรฐาน และ Z-test

 ผลของการวิจัย พบว่า การสืบสานนาฏศิลป์ไทยในภาพรวม อยู่ในระดับมาก เมื่อพิจารณารายด้านพบว่า ด้านที่มีค่าเฉลี่ยสูงสุดอันดับหนึ่ง ด้านทัศนคติที่มีต่อนาฏศิลป์ไทย มีระดับมากที่สุด มีค่าเฉลี่ย (µ = 4.22) และส่วนเบี่ยงเบนมาตรฐาน (σ = .596) อันดับสอง ด้านความคาดหวังที่มีต่อนาฏศิลป์ไทย มีระดับมาก มีค่าเฉลี่ย (µ = 4.12) และส่วนเบี่ยงเบนมาตรฐาน (σ = .618) อันดับสาม ด้านความรู้และทักษะด้านนาฏศิลป์ไทย มีระดับมาก มีค่าเฉลี่ย (µ = 3.81) และส่วนเบี่ยงเบนมาตรฐาน (σ = .596) และอันดับสุดท้าย ด้านการเผยแพร่นาฏศิลป์ไทย มีระดับมาก มีค่าเฉลี่ย (µ = 3.68) และส่วนเบี่ยงเบนมาตรฐาน (σ = .830)

 ผลการทดสอบสมมติฐาน นักศึกษาในสถาบันบัณฑิตพัฒนศิลป์ที่มี เพศ ระดับชั้นปีการศึกษา ผลสัมฤทธิ์ทางการเรียน และประสบการณ์การแสดงนาฏศิลป์ไทยทั้งในและต่างประเทศที่แตกต่างกัน แต่สิ่งสำคัญที่ควรพิจารณาส่งเสริม และผลักดัน ให้นักศึกษาได้มีส่วนร่วมในการเผยแพร่นาฏศิลป์ไทยให้มากขึ้น เพื่อการสืบสานนาฏศิลป์ไทยให้คงอยู่ไว้อย่างยั่งยืน

**คำสำคัญ :** การสืบสานนาฏศิลป์ไทย

Abstract

 This research have objectives to study the Thailand dance heritage and compare the difference between the students’ personalize in Bunditpatanasilpa Institute and Thailand dance heritage by specifying the personalize data such as gender, grade school year, learning achievement and experience in Thai dance performance are an independent variable. Thailand dance heritage of the students in Bunditpatanasilpa Institute. The fourth element as 1.Knowledge and skill 2.Attitude 3.Expectation and 4. Thailand dramatic publishing is the dependent variable.

 Populations in the research are the students in bachelor’ degree in the year 2nd, 3rd and 4th in Bunditpatanasilpa Institute for 111 persons. For collecting data by questionnaire and statistics used in data analysis were percentage, mean, standard deviation, and Z-test. The result found that Thailand dance heritage.

 The results of the study indicated that the continuing drama Thailand as a whole. At a high level considering that the side with the highest priority. Attitudes towards Dance Thailand. With the highest level with a mean (μ = 4.22) and standard deviation (σ = .596). second in the expectations for the Performing Arts Thailand with more levels, the mean (μ = 4.12) and the standard deviation. (σ = .618) ranks third in the knowledge and skills in dance, Thailand with more levels, the mean (μ = 3.81) and standard deviation (σ = .596) and ranked last. The Dramatic Publishing Thailand with more levels, the mean (μ = 3.68) and standard deviation (σ = .830).

 Hypothesis testing Student in Bunditpatanasilpa Institute with gender, grade school year. Achievement and experience cultural performances, both in Thailand and abroad are different. But it's important to consider encouraging students to participate in the dissemination of the more dramatic Thailand. Dance for Conservation in Thailand to remain sustainable.

Key words : Thailand dance heritage

**บทนำ**

ประเทศไทยมีแนวนโยบายมุ่งเน้นการพัฒนาเศรษฐกิจเพื่อให้ก้าวสู่การเป็นประเทศที่พัฒนาแล้วทำให้หน่วยงานต่างๆ มีการให้ความสำคัญที่เกี่ยวกับการพัฒนาเศรษฐกิจของประเทศ และ ภาครัฐยังมุ่งเน้นการพัฒนาการเรียนรู้ การเจริญเติบโตและการรักษาวัฒนธรรมของไทยตามแผนพัฒนาเศรษฐกิจและสังคมแห่งชาติฉบับที่ 11 ประจำปี 2555 – 2559(สำนักงานพัฒนาการเศรษฐกิจและสังคมแห่งชาติ, 2556) เนื่องจากวัฒนธรรมบ่งบอกได้ถึงวิวัฒนาการ และการพัฒนาประเทศให้มีความเจริญก้าวหน้าอย่างมีประสิทธิภาพ มีความมั่นคง จากความหลากหลาย ความแตกต่างทางวัฒนธรรมสามารถบ่งบอกถึงสภาพความเป็นอยู่ของวิถีชีวิตทางสังคม ซึ่งแสดงถึงเอกลักษณ์ความแตกต่างตามภูมิภาค ตามสถานภาพ ความเป็นอยู่ จึงทำให้เห็นจุดยืน ความเป็นตัวตนของประเทศย้ำชัดถึงมรดกทางวัฒนธรรมต่างๆ ที่ก่อเกิดขึ้นเป็นภูมิปัญญา การสืบสาน การสืบทอด และการพัฒนา โดยนำมาประยุกต์ใช้ให้เป็นอันหนึ่งอันเดียวกันได้อย่างกลมกลืนและเหมาะสมวัฒนธรรมจึงมีความสำคัญอย่างยิ่งในการหลอมรวมคนในชาติ และสร้างมรดกทางสังคมให้เป็นที่ประจักษ์ ประเทศไทยมีวัฒนธรรมประจำชาติจำนวนมากเช่นกันจากความหลากหลายของเชื้อชาติและอาณาจักรต่างๆ ในอดีตผสมผสานและบูรณาการจนเป็นอย่างทุกวันนี้ หนึ่งในวัฒนธรรมของไทยที่ได้รับการยอมรับไปทั่วโลก และเป็นวัฒนธรรมที่แสดงให้เห็นถึงศิลปะความงดงามอย่างมีคุณค่า เช่น นาฏศิลป์ไทย ซึ่งได้แสดงให้เห็นถึงความหลากหลายทางศิลปวัฒนธรรม และภูมิปัญญาของบรมครูและชนชาติไทยในอดีตที่เป็นผู้ร่วมสร้างสรรค์และให้กำเนิดศิลปะการฟ้อนรำ การขับร้อง การประพันธ์บทละคร ทำนองเพลง หรือแม้กระทั่งองค์ประกอบด้านจิตรกรรม เครื่องแต่งกาย และความวิจิตรงดงามด้านต่างๆของศิลปวัฒนธรรม สะท้อนให้เห็นถึงวิวัฒนาการในสังคมไทยได้อย่างทรงคุณค่า เพราะผลจากการบ่มเพาะวัฒนธรรมทางนาฏศิลป์ไทยได้กำเนิดบุคคลสำคัญ และผลงานทางนาฏศิลป์ไทย จนได้รับการสืบสาน สืบทอด อนุรักษ์ และพัฒนาต่อมาจากรุ่นสู่รุ่นจนถึงปัจจุบันทำให้นาฏศิลป์ไทยมีการพัฒนาจากความคิดสร้างสรรค์ผลงานของผู้ที่ให้ความสนใจ และตระหนักถึงสำคัญการเรียน การสอนนาฏศิลป์ไทย

การศึกษาเป็นกลไกสำคัญในการปลูกฝังค่านิยมอันดีให้แก่ลูกหลานประชาชนชาวไทยเพื่อการเผยแพร่และร่วมอนุรักษ์ทางด้านนาฏศิลป์ไทยและรวมถึงศิลปะอีกมากมายหลายแขนงที่เกี่ยวข้อง แต่ทั้งนี้การสืบสาน การอนุรักษ์ และการถ่ายทอด ควรมีการพัฒนาให้เหมาะสมกับวิถีชีวิตของสังคมไทย ตามวาระโอกาส และการเปลี่ยนแปลงของยุคสมัย (สุภาวดี โพธิเวชกุล 2550 : 2) จากการที่พระบาทสมเด็จพระมงกุฎเกล้าเจ้าอยู่หัว รัชกาลที่ 6 พระองค์ทรงพิจารณาเห็นว่าหากมีความรู้ทางด้านวิชาศิลปะที่หลากหลายแขนงแล้ว ควรมีความรู้ด้านวิชาสามัญควบคู่กันไปเพื่อไม่ให้ผู้อื่นดูหมิ่น จึงทรงโปรดฯ ให้เปิดโรงเรียนที่สอนวิชาสามัญควบคู่กับวิชานาฏศิลป์ โขนละคร และได้มีการจัดการศึกษาสอนตามหลักสูตรกระทรวงศึกษาในสมัยนั้น ต่อมาจึงมีการปรับปรุงเปลี่ยนแปลงการจัดการศึกษาเรื่อยมาอย่างแพร่หลาย จนมาถึงในสมัยเจ้าพระยาธรรมศักดิ์มนตรีเป็นรัฐมนตรีว่าการกระทรวงธรรมการ ผลจากพระราชกฤษฎีกาทำให้มีโรงเรียนนาฏศิลป์และดนตรีไทยเกิดขึ้น ซึ่งเข้าสู่สมัยพลตรีหลวงวิจิตรวาทการเป็นอธิบดีกรมศิลปากร มีการก่อตั้งโรงเรียนชื่อ”โรงเรียนดุริยางคศาสตร์” จนมีการเปลี่ยนแปลงด้านการจัดการศึกษามาเรื่อย จนระยะสุดท้ายได้เปลี่ยนเป็นวิทยะฐานะเป็น “วิทยาลัยนาฏศิลป์” ทำให้ในปัจจุบันประเทศไทยยังมีโรงเรียนหรือวิทยาลัยเหล่านี้อยู่เพื่อเป็นส่วนสำคัญของการธำรงรักษาและสืบสานวัฒนธรรมที่เป็นมรดกของชาติ เช่นเดียวกันนั้นครู อาจารย์ผู้สอนนาฏศิลป์ไทยในสถาบันบัณฑิตพัฒนศิลป์ หรือ วิทยาลัยนาฏศิลป์และโรงละครแห่งชาติที่ได้รับสืบทอดมรดกทางศิลปะการแสดงที่ตกทอดสืบกันมามาตั้งแต่ยุคสมัยกรุงศรีอยุธยาธนบุรีและยุคสมัยแห่งกรุงรัตนโกสินทร์อย่างต่อเนื่องเสมอมาแม้เหตุการณ์บ้านเมืองจะดำเนินไปอย่างไร หรือแม้จะมีค่านิยมในการอนุรักษ์นาฏศิลป์ไทยน้อยลง (มาลินีดิลกวณิช. 2543 : 253–254) ก็ยังคงมุ่งมั่นที่จะรักษาไว้ซึ่งสมบัติแห่งชาติที่เรียกว่า “นาฏศิลป์ไทย”

นักศึกษาจึงมีบทบาทสำคัญในการอนุรักษ์ เผยแพร่ สืบทอด องค์ความรู้ ทักษะทางทฤษฎีและปฏิบัติทางด้านนาฏศิลป์ไทย โดยนำไปปรับประยุกต์ให้มีเนื้อหา และการแสดงทางนาฏศิลป์ไทยให้สอดคล้อง และเหมาะสมกับสังคมที่เปลี่ยนแปลงไป ตามอัตลักษณ์ของสถาบันบัณฑิตพัฒนศิลป์ที่ได้กล่าวไว้ คือ “สืบสาน สร้างสรรค์ งานศิลป์”

ดังนั้นผู้วิจัยจึงมีความสนใจที่จะทำการศึกษาการสืบสานนาฏศิลป์ไทย ของนักศึกษาในสถาบันบัณฑิตพัฒนศิลป์ และเพื่อศึกษาถึงความแตกต่างลักษณะบุคคล เพื่อนำมาใช้ในการนำเสนอแนวทางพัฒนาและปรับปรุงคุณภาพของกระบวนการอนุรักษ์และสืบสานนาฏศิลป์ของไทย

**วัตถุประสงค์ของการวิจัย**

1. เพื่อศึกษาการสืบสานนาฏศิลป์ไทยของนักศึกษาในสถาบันบัณฑิตพัฒนศิลป์

2. เพื่อศึกษาเปรียบเทียบความแตกต่างระหว่างลักษณะส่วนบุคคลของนักศึกษาในสถาบันบัณฑิตพัฒนศิลป์กับการสืบสานนาฏศิลป์ไทย

**วิธีวิจัย**

การศึกษาวิจัยครั้งนี้ เป็นการศึกษา**เรื่อง การสืบสานนาฏศิลป์ไทยของสถาบันบัณฑิตพัฒนศิลป์ ซึ่งนักศึกษาในสถาบันเป็นส่วนหนึ่งที่มีบทบาทสำคัญอย่างมากในการสืบสาน และมีส่วนช่วยในการเผยแพร่นาฏศิลป์ไทยให้คงอยู่ โดยวัตถุประสงค์ที่ต้องการศึกษา ศึกษา**การสืบสาน และความแตกต่างระหว่างลักษณะส่วนบุคคลของนักศึกษาในสถาบัน การสืบสานนาฏศิลป์ไทยสี่ด้านของนักศึกษาในสถาบันบัณฑิตพัฒนศิลป์ คือ ด้านความรู้และทักษะ ด้านทัศนคติ ด้านความคาดหวัง ด้านการเผยแพร่นาฏศิลป์ไทยประชากรของการศึกษาวิจัยครั้งนี้ คือ นักศึกษาในสถาบันบัณฑิตพัฒนศิลป์ระดับปริญญาตรี ระดับชั้นการศึกษาปี่ที่ 2 และ ปีที่ 3-4 จำนวน 111 คน

เครื่องมือที่ใช้ในการสำรวจวิจัยครั้งนี้ คือ แบบสอบถาม โดยแบบสอบถามนี้ประกอบด้วย 2 ส่วนดังนี้

ส่วนที่หนึ่ง เป็นแบบสอบถามข้อมูลทั่วไปของประชากร ได้แก่ เพศ, ระดับชั้นปีการศึกษา, ผลสัมฤทธิ์ทางการเรียน, ประสบการณ์การแสดงนาฏศิลป์ไทยในและต่างประเทศ

 ส่วนที่สอง เป็นแบบสอบถามการสืบสานนาฏศิลป์ไทย ของนักศึกษาในสถาบันบัณฑิตย์พัฒนศิลป์ แบ่งออกเป็น 4 ด้าน ได้แก่ 1. ด้านความรู้และทักษะทางนาฏศิลป์ไทย 2. ด้านทัศนคติที่มีต่อนาฏศิลป์ไทย 3. ด้านความคาดหวังที่มีต่อนาฏศิลป์ไทย

4. ด้านการเผยแพร่นาฏศิลป์ไทย

แบบสอบถามการสืบสานนาฏศิลป์ไทยในส่วนที่สองนั้นใช้ Likert 5 scales โดยมีคำถาม 5 ข้อ ที่เน้นภาพรวมการสืบสานนาฏศิลป์ไทยสี่ด้านหลัก คือ ด้านความรู้และทักษะ ด้านทัศนคติ ด้านความคาดหวัง และด้านการเผยแพร่ ส่วนท้ายของแบบสอบถามจะมีเนื้อที่ให้นักศึกษาได้ร่วมแสดงความคิดเห็น

ส่วนความสำคัญในด้านเนื้อหาของแบบสอบถาม ผู้วิจัยได้ให้ความสำคัญและมีการปรับปรุงเปลี่ยนแปลงคำถามหลายครั้ง โดยให้ผู้เชี่ยวชาญจากวิทยาลัยนาฏศิลป ศาลายา สถาบันบัณฑิตพัฒนศิลป์ และกรมศิลปากรที่มีความเชี่ยวชาญทางนาฏศิลป์ไทย โขน และด้านงานวิจัยเกี่ยวกับทฤษฎีทางนาฏศิลป์ไทยประเมิน พร้อมทั้งให้สัมภาษณ์เพื่อเป็นความรู้และแนวทางสำหรับการศึกษาวิจัยด้านการสืบสานนาฏศิลป์

 ข้อมูลเกี่ยวกับการสืบสานนาฏศิลป์ไทยของนักศึกษาในสถาบันบัณฑิตพัฒนศิลป์ เป็นข้อคำถามแบบมาตราส่วนประเมินค่า (Rating Scale) 5 ระดับ (Likert’s Scale) ซึ่งมีการวัดระดับข้อมูลแบบมาตรวัดอันตรภาคชั้น (Interval Scale) ได้แก่

* ด้านความรู้และทักษะด้านนาฏศิลป์ไทย
* ด้านทัศนคติที่มีต่อนาฏศิลป์ไทย
* ด้านความคาดหวังที่มีต่อนาฏศิลป์ไทย
* ด้านการเผยแพร่นาฏศิลป์ไทย

ทั้งนี้สามารถกำหนดระดับการแปลความหมายของเกณฑ์การให้คะแนนดังนี้ (Zikmund, 2008)

1.00 – 1.80 คะแนน หมายถึง มีการสืบสานมากที่สุด

1.81 – 2.60 คะแนน หมายถึง มีการสืบสานมาก

2.61 – 3.40 คะแนน หมายถึง มีการสืบสานปานกลาง

3.41 – 4.21 คะแนน หมายถึง มีการสืบสานน้อย

4.21 – 5.00 คะแนน หมายถึง มีการสืบสานน้อยที่สุด

**ผลการวิจัย**

จากผลการวิเคราะห์ข้อมูล สามารถสรุปผลได้ดังนี้

1. การสืบสานนาฏศิลป์ไทยของนักศึกษาในสถาบันบัณฑิตพัฒนศิลป์นั้นจากการศึกษาวิจัยพบว่ามีปัจจัยการสืบสานนาฏศิลป์ไทย 4 ด้าน ได้แก่
	1. ด้านความรู้และทักษะด้านนาฏศิลป์ไทย นักศึกษามีความรู้และทักษะที่จะต้องอาศัยการศึกษา เรียนรู้ และหมั่นฝึกฝนปฏิบัติท่ารำทางนาฏศิลป์ไทยจนเกิดความชำนาญ สามารถนำแนวความคิดความเข้าใจที่ถูกต้อง จากการศึกษาไปปรับใช้ได้ตามยุคสมัยที่เปลี่ยนแปลง โดยคำนึงกรอบของหลักวิชาความรู้ทางนาฏศิลป์ไทย
	2. ด้านทัศนคติที่มีต่อนาฏศิลป์ไทย นักศึกษามีความคิด พฤติกรรมที่ดีและตระหนักถึงคุณค่าต่อการเรียนนาฏศิลป์ไทย ในการสืบต่อองค์ความรู้ทั้งศาสตร์และศิลป์หลากหลายแขนง โดยได้รับการถ่ายทอดศิลปะวิชาและวัฒนธรรมอันดีงาม จากความคิดอย่างชาญฉลาดจากครู อาจารย์ และศิลปินรุ่นเก่า  ที่นำองค์ความรู้จากภูมิปัญญาไทยที่งดงามมาใช้บูรณาการ เพราะแนวคิดและมุมมองในการสร้างสรรค์ของนักศึกษามีส่วนสำคัญที่จะสืบทอดและอนุรักษ์นาฏศิลป์ไทยให้คงอยู่สืบไป
	3. ด้านความคาดหวังที่มีต่อนาฏศิลป์ไทย นักศึกษาคาดหวังให้ตนเองได้สามารถยึดมั่นอยู่ในการศึกษา เรียนรู้ และประพฤติ ปฏิบัติตน ให้สามารถเป็นผู้มีความคิดริเริ่ม สร้างสรรค์ และเกิดความเชี่ยวชาญ ชำนาญด้านนาฏศิลป์ไทย จึงเป็นบ่อเกิดของการสืบสานต่อด้านภูมิปัญญา ทางนาฏศิลป์ไทย
	4. ด้านการเผยแพร่นาฏศิลป์ไทย การที่นักศึกษาได้นำความรู้และทักษะด้านต่างๆทางนาฏศิลป์ไทย ไปจัดกิจกรรม และมีส่วนได้เข้าร่วมกิจกรรมต่างๆ เพื่อเผยแพร่เพื่อให้เกิดความรู้ ความเข้าใจ และเกิดความรู้สึกที่มีการได้รับรู้ รับชมเรื่องราว การแสดงนาฏศิลป์ไทย

ตารางที่ 1 แสดงค่าเฉลี่ยและส่วนเบี่ยงเบนมาตรฐานเกี่ยวกับการสืบสานนาฏศิลป์ไทย

|  |  |  |  |
| --- | --- | --- | --- |
| **การสืบสานนาฏศิลป์ไทย** | **µ** | **σ** | **ระดับ** |
| ด้านทัศนคติที่มีต่อนาฏศิลป์ไทย | 4.22 | .596 | มากที่สุด |
| ด้านความคาดหวังที่มีต่อนาฏศิลป์ไทย | 4.12 | .618 | มาก |
| ด้านความรู้และทักษะด้านนาฏศิลป์ไทย | 3.81 | .596 | มาก |
| ด้านการเผยแพร่นาฏศิลป์ไทย | 3.68 | .830 | มาก |
| รวม | 3.96 | .499 | มาก |

จากตารางที่ 1 พบว่า ประชากรส่วนใหญ่มีการสืบสานนาฏศิลป์ไทย อยู่ในระดับมาก มีค่าเฉลี่ย (µ = 3.96) และส่วนเบี่ยงเบนมาตรฐาน (σ = .499) เมื่อพิจารณาเป็นรายด้านพบว่า ด้านที่มีค่าเฉลี่ยสูงสุดอันดับหนึ่ง ได้แก่ ด้านทัศนคติที่มีต่อนาฏศิลป์ไทย มีความคิดเห็นอยู่ในระดับมากที่สุด มีค่าเฉลี่ย (µ = 4.22) และส่วนเบี่ยงเบนมาตรฐาน (σ = .596) รองลงมา ได้แก่ ด้านความคาดหวังที่มีต่อนาฏศิลป์ไทย มีความคิดเห็นอยู่ในระดับมาก มีค่าเฉลี่ย (µ = 4.12) และส่วนเบี่ยงเบนมาตรฐาน (σ = .618) อันดับสาม ได้แก่ ด้านความรู้และทักษะด้านนาฏศิลป์ไทย มีความคิดเห็นอยู่ในระดับมาก มีค่าเฉลี่ย (µ = 3.81) และส่วนเบี่ยงเบนมาตรฐาน (σ = .596) และอันดับสุดท้าย ได้แก่ ด้านการเผยแพร่นาฏศิลป์ไทย มีความคิดเห็นอยู่ในระดับมาก มีค่าเฉลี่ย (µ = 3.68) และส่วนเบี่ยงเบนมาตรฐาน (σ = .830)

1. การเปรียบเทียบความแตกต่างระหว่างลักษณะส่วนบุคคลของนักศึกษาในสถาบันบัณฑิตพัฒนศิลป์กับการสืบสานนาฏศิลป์ไทย โดยศึกษาจากกรอบแนวความคิดการวิจัย 2 ส่วน คือ

 **ส่วนที่ 1 ลักษณะส่วนบุคคล** จากผลการศึกษา พบว่า ประชากรส่วนใหญ่เป็นเพศหญิง อยู่ระดับชั้นปีการศึกษาปีที่ 2 มีเกรดเฉลี่ย 3.01 - 4.00 และมีประสบการณ์การแสดงนาฏศิลป์ไทยในประเทศมากกว่า 5 ครั้งขึ้นไป แต่มีประสบการณ์การแสดงนาฏศิลป์ไทยในต่างประเทศ “น้อย”

**ส่วนที่ 2 การสืบสานนาฏศิลป์ไทย** จากผลการศึกษา พบว่า ประชากรส่วนใหญ่มีความคิดเห็นเกี่ยวกับการสืบสานนาฏศิลป์ไทย อยู่ในระดับมาก เมื่อพิจารณาเป็นรายด้านพบว่า ด้านที่มีค่าเฉลี่ยสูงสุดอันดับหนึ่ง ได้แก่ ด้านทัศนคติที่มีต่อนาฏศิลป์ไทย รองลงมา ได้แก่ ด้านความคาดหวังที่มีต่อนาฏศิลป์ไทย อันดับสาม ได้แก่ ด้านความรู้และทักษะด้านนาฏศิลป์ไทย และอันดับสุดท้าย ได้แก่ ด้านการเผยแพร่นาฏศิลป์ไทย

1. ด้านความรู้และทักษะด้านนาฏศิลป์ไทย เมื่อพิจารณาเป็นรายข้อพบว่า ข้อที่มีค่าเฉลี่ยสูงสุดอันดับหนึ่ง ได้แก่ มีความรู้และทักษะ ในการพิจารณาองค์ประกอบนาฏศิลป์ไทย เพื่อนำไปใช้ได้ถูกต้อง เหมาะสม ตามหลักทฤษฎีของนาฏศิลป์ไทยได้ รองลงมา ได้แก่ มีความรู้และทักษะ ด้านจังหวะ ทำนอง และเนื้อร้อง เพื่อใช้สำหรับการปฏิบัติท่ารำทางนาฏศิลป์ไทยได้ และอันดับสุดท้าย ได้แก่ มีความรู้และทักษะ ที่สามารถบอกเล่าประวัติ เรื่องราว ความเป็นมา และทฤษฎี ทางนาฏศิลป์ไทยได้
2. ด้านทัศนคติที่มีต่อนาฏศิลป์ไทย เมื่อพิจารณาเป็นรายข้อพบว่า ข้อที่มีค่าเฉลี่ยสูงสุดอันดับหนึ่ง ได้แก่ นาฏศิลป์ไทยเป็นสมบัติของชาติทุกคนในสังคมควรมีส่วนช่วยในการสนับสนุน ส่งเสริม และธำรง รักษาไว้ให้คงอยู่สืบไป รองลงมา ได้แก่ นาฏศิลป์ไทยเป็นเครื่องกล่อมเกลาจิตใจ ทำให้เกิดความตระหนัก และการห่วงแหนไว้ซึ่งเอกลักษณ์ของชาติ และอันดับสุดท้าย ได้แก่ นาฏศิลป์ไทยเป็นสิ่งที่ไม่น่าเบื่อหน่าย และเป็นการแสดงที่ให้ความบันเทิง
3. ด้านความคาดหวังที่มีต่อนาฏศิลป์ไทย เมื่อพิจารณาเป็นรายข้อพบว่า ข้อที่มีค่าเฉลี่ยสูงสุดอันดับหนึ่ง ได้แก่ คาดหวังที่จะเป็นผู้มีความรอบรู้ ในวิชาการ มีความชำนาญเชี่ยวชาญ และตลอดจนมีความแม่นยำใน เนื้อหา ความรู้ และทักษะด้านนาฏศิลป์ไทย รองลงมา ได้แก่ คาดหวังที่จะเป็นผู้ที่สามารถจูงใจ และเสริมสร้างให้ผู้ที่ได้รับการถ่ายทอดทางนาฏศิลป์ไทย มีความพากเพียร ขยัน อดทน และมีความรักในนาฏศิลป์ไทยอย่างแท้จริง และอันดับสุดท้าย ได้แก่ คาดหวังที่จะเป็นบุคคลที่ได้รับการยอมรับของสังคม จากการได้ถ่ายทอดวิชาความรู้และทฤษฎีทางด้านนาฏศิลป์ไทย
4. ด้านการเผยแพร่นาฏศิลป์ไทย เมื่อพิจารณาเป็นรายข้อพบว่า ข้อที่มีค่าเฉลี่ยสูงสุดอันดับหนึ่ง ได้แก่ ได้ร่วมเผยแพร่ โดยนำความรู้ ความสามารถด้านทักษะ ทฤษฎี และปฏิบัติทางนาฏศิลป์ไทย ไปสอนให้แก่เยาวชนและบุคคลทั่วไป รองลงมา ได้แก่ ได้ร่วมเผยแพร่ โดยสามารถนำให้บุคคลรอบข้างหันมาสนใจ ศึกษา และเกิดความชอบในนาฏศิลป์ไทย และอันดับสุดท้าย ได้แก่ ได้ร่วมเผยแพร่ โดยมีส่วนในการกำกับการแสดง เขียนบทเป็นตัวละคร และจัดองค์ประกอบด้านนาฏศิลป์ไทย ในงานพระราชพิธี งานสำคัญๆระดับประเทศ

#

#  ตารางที่ 2 การทดสอบ Z-test เพื่อหาความแตกต่างระหว่างเพศกับการสืบสาน

#  นาฏศิลป์ไทย

|  |  |  |
| --- | --- | --- |
| การสืบสานนาฏศิลป์ไทย | **Z-test** | **Sig.** |
| ด้านความรู้และทักษะด้านนาฏศิลป์ไทย | -29.665 | .000\* |
| ด้านทัศนคติที่มีต่อนาฏศิลป์ไทย | -35.366 | .000\* |
| ด้านความคาดหวังที่มีต่อนาฏศิลป์ไทย | -22.247 | .000\* |
| ด้านการเผยแพร่นาฏศิลป์ไทย | -23.575 | .000\* |
| ภาพรวม | -35.099 | .000\* |

# \* ที่ระดับนัยสำคัญ .05

จากตารางที่ 2 ผลการทดสอบสมมติฐาน พบว่า ปฏิเสธสมมติฐาน H0 และยอมรับสมมติฐาน H1 หมายความว่า นักศึกษาในสถาบันบัณฑิตพัฒนศิลป์ที่มีเพศแตกต่าง มีการสืบสานนาฏศิลป์ไทย ภาพรวม (Z = -35.099, Sig. = .000) ด้านความรู้และทักษะด้านนาฏศิลป์ไทย (Z = -29.665, Sig. = .000) ด้านทัศนคติที่มีต่อนาฏศิลป์ไทย (Z = -35.366, Sig. = .000) ด้านความคาดหวังที่มีต่อนาฏศิลป์ไทย (Z = -22.247, Sig. = .000) และ ด้านการเผยแพร่นาฏศิลป์ไทย (Z = -23.575, Sig. = .000) แตกต่างกัน ที่ระดับนัยสำคัญ .05

ตารางที่ 3 การทดสอบ Z-test เพื่อหาความแตกต่างระหว่างระดับชั้นปีการศึกษากับการสืบสานนาฏศิลป์ไทย

|  |  |  |
| --- | --- | --- |
| การสืบสานนาฏศิลป์ไทย | **Z-test** | **Sig.** |
| ด้านความรู้และทักษะด้านนาฏศิลป์ไทย | 35.631 | .000\* |
| ด้านทัศนคติที่มีต่อนาฏศิลป์ไทย | 41.897 | .000\* |
| ด้านความคาดหวังที่มีต่อนาฏศิลป์ไทย | 33.703 | .000\* |
| ด้านการเผยแพร่นาฏศิลป์ไทย | 40.422 | .000\* |
| ภาพรวม | 37.890 | .000\* |

# \* ที่ระดับนัยสำคัญ .05

จากตารางที่ 3 ผลการทดสอบสมมติฐาน พบว่า ปฏิเสธสมมติฐาน H0 และยอมรับสมมติฐาน H1 หมายความว่า นักศึกษาในสถาบันบัณฑิตพัฒนศิลป์ที่มีเพศแตกต่าง มีการสืบสานนาฏศิลป์ไทย ภาพรวม (Z = 35.631, Sig. = .000) ด้านความรู้และทักษะด้านนาฏศิลป์ไทย (Z = 41.897, Sig. = .000) ด้านทัศนคติที่มีต่อนาฏศิลป์ไทย (Z = 33.703, Sig. = .000) ด้านความคาดหวังที่มีต่อนาฏศิลป์ไทย (Z = 40.422, Sig. = .000) และ ด้านการเผยแพร่นาฏศิลป์ไทย (Z = 37.890, Sig. = .000) แตกต่างกัน ที่ระดับนัยสำคัญ .05

ตารางที่ 4 การทดสอบ Z-test เพื่อหาความแตกต่างระหว่างผลสัมฤทธิ์ทางการเรียนกับการสืบสานนาฏศิลป์ไทย

|  |  |  |
| --- | --- | --- |
| การสืบสานนาฏศิลป์ไทย | **Z-test** | **Sig.** |
| ด้านความรู้และทักษะด้านนาฏศิลป์ไทย | 34.450 | .000\* |
| ด้านทัศนคติที่มีต่อนาฏศิลป์ไทย | 41.581 | .000\* |
| ด้านความคาดหวังที่มีต่อนาฏศิลป์ไทย | 32.255 | .000\* |
| ด้านการเผยแพร่นาฏศิลป์ไทย | 39.903 | .000\* |
| ภาพรวม | 37.021 | .000\* |

# \* ที่ระดับนัยสำคัญ .05

จากตารางที่ 4 ผลการทดสอบสมมติฐาน พบว่า ปฏิเสธสมมติฐาน H0 และยอมรับสมมติฐาน H1 หมายความว่า นักศึกษาในสถาบันบัณฑิตพัฒนศิลป์ที่มีเพศแตกต่าง มีการสืบสานนาฏศิลป์ไทย ภาพรวม (Z = 34.450, Sig. = .000) ด้านความรู้และทักษะด้านนาฏศิลป์ไทย (Z = 41.581, Sig. = .000) ด้านทัศนคติที่มีต่อนาฏศิลป์ไทย (Z = 32.255, Sig. = .000) ด้านความคาดหวังที่มีต่อนาฏศิลป์ไทย (Z = 39.903, Sig. = .000) และ ด้านการเผยแพร่นาฏศิลป์ไทย (Z = 37.021, Sig. = .000) แตกต่างกัน ที่ระดับนัยสำคัญ .05

ตารางที่ 5 การทดสอบ Z-test เพื่อหาความแตกต่างระหว่างประสบการณ์การแสดงนาฏศิลป์ไทยในประเทศกับการสืบสานนาฏศิลป์ไทย

|  |  |  |
| --- | --- | --- |
| การสืบสานนาฏศิลป์ไทย | **Z-test** | **Sig.** |
| ด้านความรู้และทักษะด้านนาฏศิลป์ไทย | 34.450 | .000\* |
| ด้านทัศนคติที่มีต่อนาฏศิลป์ไทย | 41.581 | .000\* |
| ด้านความคาดหวังที่มีต่อนาฏศิลป์ไทย | 32.255 | .000\* |
| ด้านการเผยแพร่นาฏศิลป์ไทย | 39.903 | .000\* |
| ภาพรวม | 37.021 | .000\* |

# \* ที่ระดับนัยสำคัญ .05

จากตารางที่ 5 ผลการทดสอบสมมติฐาน พบว่า ปฏิเสธสมมติฐาน H0 และยอมรับสมมติฐาน H1 หมายความว่า นักศึกษาในสถาบันบัณฑิตพัฒนศิลป์ที่มีเพศแตกต่าง มีการสืบสานนาฏศิลป์ไทย ภาพรวม (Z = 34.450, Sig. = .000) ด้านความรู้และทักษะด้านนาฏศิลป์ไทย (Z = 41.581, Sig. = .000) ด้านทัศนคติที่มีต่อนาฏศิลป์ไทย (Z = 32.255, Sig. = .000) ด้านความคาดหวังที่มีต่อนาฏศิลป์ไทย (Z = 39.903, Sig. = .000) และ ด้านการเผยแพร่นาฏศิลป์ไทย (Z = 37.021, Sig. = .000) แตกต่างกัน ที่ระดับนัยสำคัญ .05

#  ตารางที่ 6 การทดสอบ Z-test เพื่อหาความแตกต่างระหว่างประสบการณ์การแสดงนาฏศิลป์ไทยในต่างประเทศกับการสืบสานนาฏศิลป์ไทย

|  |  |  |
| --- | --- | --- |
| การสืบสานนาฏศิลป์ไทย | **Z-test** | **Sig.** |
| ด้านความรู้และทักษะด้านนาฏศิลป์ไทย | -44.359 | .000\* |
| ด้านทัศนคติที่มีต่อนาฏศิลป์ไทย | -51.004 | .000\* |
| ด้านความคาดหวังที่มีต่อนาฏศิลป์ไทย | -31.647 | .000\* |
| ด้านการเผยแพร่นาฏศิลป์ไทย | -47.955 | .000\* |
| ภาพรวม | -54.050 | .000\* |

\* ที่ระดับนัยสำคัญ .05

จากตารางที่ 6 ผลการทดสอบสมมติฐาน พบว่า ปฏิเสธสมมติฐาน H0 และยอมรับสมมติฐาน H1 หมายความว่า นักศึกษาในสถาบันบัณฑิตพัฒนศิลป์ที่มีประสบการณ์การแสดงนาฏศิลป์ไทยในต่างประเทศแตกต่าง มีการสืบสานนาฏศิลป์ไทย ภาพรวม (Z = -54.050, Sig. = .000) ด้านความรู้และทักษะด้านนาฏศิลป์ไทย (Z = -44.359, Sig. = .000) ด้านทัศนคติที่มีต่อนาฏศิลป์ไทย (Z = -51.004, Sig. = .000) ด้านความคาดหวังที่มีต่อนาฏศิลป์ไทย (Z = -31.647, Sig. = .000) และ ด้านการเผยแพร่นาฏศิลป์ไทย (Z = -47.955, Sig. = .000) แตกต่างกัน ที่ระดับนัยสำคัญ .05

**แนวทางการสืบสานนาฏศิลป์ไทยเพื่อความยั่งยืน**

 จากการศึกษาวิจัยเรื่องการสืบสานนาฏศิลป์ไทย ผู้วิจัยได้ทำการสัมภาษณ์ผู้เชี่ยวชาญเกี่ยวกับแนวทางการส่งเสริมและพัฒนา “การสืบสานนาฏศิลป์ไทย” ของสถาบันบัณฑิตพัฒนศิลป์ ทั้งหมด 7 ท่าน ได้แก่ท่านดร.สิริชัยชาญ ฟักจำรูญ ท่านดร.ศุภชัย จันทร์สุวรรณ ครูไพฑูรย์ เข้มแข็ง ท่านดร.ธีรภัทร ทองนิ่ม ครูประสาท ทองอร่าม ครูวีระศิลป์ ช้างขนุน และครูอนุชา บุญยัง ซึ่งผลจากการสัมภาษณ์ครั้งนี้ พบว่า ผู้ให้สัมภาษณ์มีแนวคิดและทัศนคติที่ใกล้เคียงกัน โดยกล่าวว่า ปัจจัยสำคัญของ “การสืบสาน” คือ ครูบาอาจารย์ที่มีความรู้ความสามารถตลอดจนหลักสูตรในการเรียนการสอนที่มีความถูกต้องชัดเจน ซึ่งจะทำให้ผู้รับการถ่ายทอดหรือนักศึกษาสามารถที่จะเรียนรู้นาฏศิลป์ตลอดจนศิลปวัฒนธรรมได้อย่างถูกต้อง ซึ่งนาฏศิลป์ไทยไม่ควรที่จะจำเพาะอยู่แค่การอนุรักษ์แต่ต้องมีการพัฒนาร่วมด้วย เพื่อเป็นการปรับปรุงแนวคิดการสร้างสรรค์และพัฒนาการอนุรักษ์ให้แน่นเหมือนต้นไม้ก่อนที่จะแตกราก เพื่อให้ทันต่อสถานการณ์การเปลี่ยนแปลงในปัจจุบัน แต่ยังคงรักษารากฐานของนาฏศิลป์ไทย เพื่อให้เกิดความเป็นมาตรฐานและเป็นที่ยอมรับ จึงควรมีการพัฒนาเครื่องมือเพื่อชี้วัดประสิทธิภาพและประสิทธิผลของการสืบสานนาฏศิลป์ไทย นอกจากนี้นาฏศิลป์ไทยยังควรมีการพัฒนาเพื่อให้เข้ากับการนำไปประกอบอาชีพด้วย ซึ่งจะต้องสอนในเรื่องของการสร้างงาน หรือวิเคราะห์ เพื่อนำไปปรับใช้กับการดำรงชีวิตประจำวัน ดังนั้นแนวทางการแก้ปัญหาเพื่อให้ “การสืบสานนาฏศิลป์ไทย” สามารถดำรงอยู่ได้อย่างยั่งยืน จะต้องมีการบริหารจัดการที่แน่นอน เพราะการสืบสานไม่ได้เป็นเพียงการสืบสานเฉพาะเรื่องของนาฏศิลป์และดนตรี แต่การสืบสารที่แท้จริงจะต้องสามารถสืบสานได้ตั้งแต่การเรียนภาษา วรรณกรรม ประวัติศาสตร์ สังคม เพื่อนำไปปรับใช้ให้เกิดประโยชน์ ซึ่งการสืบสานให้เกิดประสิทธิภาพนั้นยังควรที่จะให้ความสนใจเกี่ยวกับการส่งเสริมภาพลักษณ์ ถึงแม้ว่าปัจจุบันนโยบายของกระทรวงจะยังไม่มีเรื่องของการเรียนการสอนแบบชัดเจน แต่ผู้ที่ทำหน้าที่สืบสานก็ควรให้ความสำคัญเกี่ยวภาพลักษณ์ด้วยเช่นกัน ซึ่งจะต้องยึดหลักการทางทฤษฎีที่นำมาใช้ เพื่อเป็นการปลูกฝังและเป็นเสมือนช่องทางในการให้ความรู้เกี่ยวกับนาฏศิลป์ไทยแก่คนในชาติ นอกจากนี้การที่มีนักศึกษาเข้ามารวมตัวกันเพื่อศึกษาในในโรงเรียนนาฏศิลป์ก็เป็นการสืบสานวิธีหนึ่งด้วยเช่นกัน ซึ่งทั้งหมดทั้งมวลนี้จะต้องอาศัยผู้ที่มีส่วนเกี่ยวข้องทุกฝ่าย อาทิเช่น รัฐบาล กรมศิลปากร กระทรวงวัฒนธรรม กระทรวงศึกษาธิการ ตลอดจนสถานศึกษา ให้มีการร่วมมือและวางแผนกระบวนการบริหารจัดการให้มีคุณภาพได้มาตรฐาน เพื่อเป็นการวางรากฐานให้มั่นคง หลังจากนั้นจึงทำการประชาสัมพันธ์เพื่อสร้างความรู้ความเข้าใจ แรงจูงใจ และรวบรวมบุคลากรที่มีความสนใจในด้านดังกล่าวให้เข้ามาร่วมกิจกรรม เพื่อสืบสานสืบสานนาฏศิลป์และวัฒนธรรมไทยต่อไป

**อภิปรายผล**

ผลการศึกษาพบว่า นักศึกษาในสถาบันบัณฑิตพัฒนศิลป์ที่มี เพศ ระดับชั้นปีการศึกษา ผลสัมฤทธิ์ทางการเรียน และประสบการณ์การแสดงนาฏศิลป์ไทยทั้งในและต่างประเทศที่แตกต่างกัน มีการสืบสานนาฏศิลป์ไทยแตกต่างกัน ทั้งนี้พบว่ามีความสอดคล้องกับการศึกษาของเดนิสา (ศรีศักร วัลลิโภดม, ม.ป.ป. : 6 ; อ้างอิงมาจาก Denisa. 1990 : 1) ที่พบว่าลักษณะทั่วไปของแต่ละบุคคลที่มาจากถิ่นฐานหรือมีรูปแบบที่แตกต่างกัน ทำให้เกิดการแสดงออกหรือพฤติกรรมในการแสดงออกทางนาฏศิลป์ประเพณีแตกต่างกัน นอกจากนี้ยังพบว่ามีความสอดคล้องกับการศึกษาของโรดา (ศรีศักร วัลลิโภดม, ม.ป.ป. : 7 ; อ้างอิงมาจาก Rhoda. 1999 : 9 - 11) ที่นำเสนอมุมมองของนาฏศิลป์ว่าส่วนหนึ่งเป็นการสร้างสรรค์เฉพาะตนของศิลปินนั่นหมายความว่าลักษณะทางประชากรศาสตร์หรือลักษณะทั่วไปของผู้แสดงหรือนักศึกษานาฏศิลป์มีส่วนสำคัญที่ทำให้เกิดการแสดงหรือการสืบสานที่แตกต่างกันขึ้นอยู่กับความเฉพาะตนของศิลปิน ทั้งนี้สามารถอธิบายเพิ่มเติมได้ว่า ลักษณะทั่วไปของประชากรมีความสำคัญต่อการสืบสานนาฏศิลป์ไทย เช่น เพศ ในการสืบสานนาฏศิลป์ไทย เพศส่งผลต่อบทบาทการแสดงตามบทละคร หรือตามวัตถุประสงค์ของบทเพลงและประเภทของการแสดง ทำให้รูปแบบการเรียนรู้การแสดงต่างๆ ย่อมต้องศึกษาในบริบทที่มีความแตกต่างกันในบางประการส่งผลการให้สืบสานจะแตกต่างกันไปตามสิ่งที่ได้มีการเรียนรู้ ระดับชั้นปีการศึกษาเป็นเกณฑ์ที่แบ่งรายละเอียดของเนื้อหาการเรียนรู้เป็นลำดับขั้นจนจบการศึกษาในแต่ละชั้นปี จะได้รับการเรียนรู้และการฝึกฝนที่ไม่เหมือนกันทำให้การสืบสานนาฏศิลป์ไทยแตกต่างกันได้ ผลสัมฤทธิ์ทางการเรียนมีความสำคัญเช่นกันผู้ที่มีผลการเรียนดีสามารถกล่าวได้ว่าเป็นบุคคลที่ผ่านเกณฑ์มาตรฐานของทางสถานศึกษาจะส่งผลให้การสืบสานนาฏศิลป์สามารถทำได้อย่างมีประสิทธิภาพและประสิทธิผลแตกต่างจากผู้ที่มีผลสัมฤทธิ์ทางการเรียนในระดับที่ต่ำ เพราะอาจมีข้อผิดพลาดในการแสดงที่ใช้ทำให้การสืบสานนาฏศิลป์แตกต่างออกไป ในขณะที่ประสบการณ์การแสดงนาฏศิลป์ไทย การแสดงในแต่ละครั้งสามารถนับเป็นการสืบสานนาฏศิลป์เช่นกัน ประสบการณ์ที่มากแสดงว่าได้มีการผ่านการแสดงมาจำนวนมากสนับสนุนให้เกิดการสืบสานที่เพิ่มมากขึ้นและประสบการณ์ได้ทำให้เกิดการสืบสานอย่างถูกต้องมากขึ้นเช่นกัน ดังนั้นจากที่กล่าวมาจึงถือว่าลักษณะทั่วไปของประชากรที่แตกต่างกันมีผลทำให้การสืบสานนาฏศิลป์แตกต่างกัน

**ข้อเสนอแนะ**

1. ผลการศึกษาพบว่า ความรู้และทักษะ ที่สามารถบอกเล่าประวัติ เรื่องราว ความเป็นมา และทฤษฎี ทางนาฏศิลป์ไทยได้ มีคะแนนต่ำที่สุด ดังนั้นแสดงให้เห็นว่าสถาบันการศึกษาควรส่งเสริมด้านแนวคิดและทฤษฎี ประวัติเรื่องราวความเป็นมาเพื่อให้กลุ่มนักศึกษาสามารถที่จะเรียนรู้และเข้าใจได้อย่างเหมาะสม พร้อมทั้งนำไปใช้ในการเผยแพร่ความรู้เพื่อสร้าง Storytelling ที่จะเป็นประโยชน์ต่อการสร้างแรงจูงใจให้บุคคลอื่นๆ สนใจนาฏศิลป์ไทย

2. ผลการศึกษาพบว่า ประชากรมีความคิดเห็นว่าศิลปะนาฏศิลป์ไทยเป็นสิ่งที่น่าเบื่อ และไม่ได้เป็นการบันเทิง ดังนั้นหลักสูตรการเรียนการสอนอาจต้องมีการประยุกต์เพิ่มเติมกิจกรรมเสริมที่มีการนำนาฏศิลป์ไทยมาประยุกต์แบบร่วมสมัยเพื่อให้เกิดความบันเทิง และความสนุกสนานของนักศึกษาไปพร้อมกับการเรียนในศาสตร์แห่งความรู้ทั้งมวลของนาฏศิลป์ไทย เพื่อให้เกิดการซึมซับและเข้าใจยิ่งขึ้น พร้อมทั้งให้เกิดแรงจูงใจในการเรียนที่จะนำไปสู่การสืบสานนาฏศิลป์ไทยอย่างเหมาะสม

3. ควรมุ่งเน้นการส่งเสริมให้นักศึกษาพยายามมุ่งมั่นในการเรียนรู้และสืบสานเพื่อให้เกิดความคาดหวังของสังคมที่จะนำไปสู่กาเผยแพร่อย่างเหมาะสม และทำให้สังคมเกิดการยอมรับในนาฏศิลป์ไทย เพื่อให้เกิดการสนับสนุน และเกิดความรักร่วมกันในศิลปวัฒนธรรม

**ข้อเสนอแนะในการวิจัยครั้งต่อไป**

 1. การศึกษาครั้งต่อไปมุ่งเน้นการศึกษาเชิงลึกในศิลปะนาฏศิลป์ประเภทใดประเภทหนึ่งเพื่อให้ได้ข้อมูลเชิงลึกในการพัฒนาและสนับสนุนการสืบสานนาฏศิลป์ประเภทนั้นโดยเฉพาะ

 2. การศึกษาครั้งต่อไปมุ่งเน้นการศึกษาในกระบวนการวิจัยเชิงคุณภาพด้วยเทคนิคเดลฟาย ในการศึกษาเพื่อหาประเด็นหรือแนวทางการสืบสานนาฏศิลป์ที่มีประสิทธิภาพและยั่งยืนเพื่อสร้างตัวแบบการสืบสานนาฏศิลป์ที่เหมาะสมต่อไป

 จากผลการศึกษา พบว่า ประชากรส่วนใหญ่มีการสืบสานนาฏศิลป์ไทย อยู่ในระดับมาก และอันดับสุดท้าย ได้แก่ ด้านการเผยแพร่นาฏศิลป์ไทย

**กิตติกรรมประกาศ**

ผู้วิจัยขอขอบคุณ โดยได้รับความกรุณาอย่างสูงจาก อาจารย์ ดร.นพดล เหลืองภิรมย์ ประธานกรรมการที่ปรึกษาวิทยานิพนธ์ รองศาสตราจารย์พรชัย เทพปัญญา กรรมการที่ปรึกษาวิทยานิพนธ์ อาจารย์ ดร.อาคม เจริญสุข กรรมการผู้ทรงคุณวุฒิ และผู้ที่เกี่ยวข้องทั้งจากวิทยาลัยนาฏศิลป ศาลายา และสถาบันบัณฑิตพัฒนศิลป์ ที่ให้ความอนุเคราะห์ในการเก็บรวบรวมข้อมูล ในการสัมภาษณ์ และให้คำแนะนำในหลาย ๆ ด้านจนวิทยานิพนธ์สำเร็จลุล่วงด้วยดีโดยขออนุญาตกล่าวนามไว้ในโอกาสนี้ ท่านดร.สิริชัยชาญ ฟักจำรูญ ท่านดร.ศุภชัย จันทร์สุวรรณ ครูไพฑูรย์ เข้มแข็ง ท่านดร.ธีรภัทร ทองนิ่ม ครูประสาท ทองอร่าม ครูวีระศิลป์ ช้างขนุน ครูอนุชา บุญยัง และผู้ช่วยศาสตราจารย์ดร.สุธรรม รัตนโชติ ที่ได้ให้ความช่วยเหลือ ให้คำแนะนำ และตรวจแก้ไขในการดำเนินการจัดทำวิทยานิพนธ์ ผู้วิจัยมีความซาบซึ้งและถือเป็นพระคุณอย่างยิ่ง จึงขอกราบขอบพระคุณทั้งสามท่านเป็นอย่างสูง ณ โอกาสนี้

**เอกสารอ้างอิง**

มาลินีดิลกวณิช,ดร.2543. ”ระบำและละครในเอเชีย”, กรุงเทพ: สำนักพิมพ์มหาวิทยาลัยธรรมศาสตร์

ศรีศักรวัลลิโภดม.2535.“ดนตรีและนาฎศิลป์ของชาววัดและชาววัง,” ในดนตรีและนาฎศิลป์กับ.

เศรษฐกิจและสังคมสยาม. หน้า 1 – 30. กรุงเทพฯ : เรือนแก้วการพิมพ์, 2535.

\_\_\_\_\_\_\_\_\_. 2555.“นาฏศิลป์ของชาวสยาม” เบิกโรง : ข้อพิจารณานาฎกรรมในละครไทย.

สถาบันบัณฑิตพัฒนศิลป์.2555.“คู่มือการศึกษาระดับบัณฑิตศึกษาสถาบันบัณฑิตพัฒนศิลป์ปี

การศึกษา2555-2556”. กรุงเทพฯ: สถาบันบัณฑิตพัฒนศิลป์กระทรวงวัฒนธรรม

สถาบันบัณฑิตพัฒนศิลป์.2555.“รายงานประจำปี 2555”.กองนโยบายและแผนสถาบันบัณฑิตพัฒน

ศิลป์ กระทรวงวัฒนธรรม. กรุงเทพฯ: สถาบันบัณฑิตพัฒนศิลป์กระทรวงวัฒนธรรม.

สำนักงานคณะกรรมการพัฒนาเศรษฐกิจและสังคมแห่งชาติ.(2555).แผนพัฒนาเศรษฐกิจและสังคม

แห่งชาติฉบับที่ 11(2555-2559). กรุงเทพฯ : สำนักงานคณะกรรมการพัฒนาเศรษฐกิจและ

สังคมแห่งชาติ, 2556.

สุภาวดี โพธิเวชกุล.2550.“การจัดการด้านนาฏศิลป์ไทยในยุครัตนโกสินทร์ (รัชกาลที่ 9)” ปริญญา

นิพนธ์การศึกษามหาบัณฑิต มหาวิทยาลัยราชภัฎสวนสุนันทา.

Peyes, Denisa.1990.“The Philippines Country Paper,” Traditional Dance in Conection

of Contemporary Expression. 2(5) : 1.

Grauer, Rhoda and Gerald Jones.Dancing.(1999).New York : McGraw-Hill : 9-11

1. \* เพื่อศึกษาการสืบสานนาฏศิลป์ไทยและเพื่อเปรียบเทียบความแตกต่างระหว่างลักษณะส่วนบุคคลของนักศึกษาในสถาบันบัณฑิตพัฒนศิลป์กับการสืบสานนาฏศิลป์ไทย ของสถาบันบัณทิตพัฒนศิลป์ [↑](#endnote-ref-2)
2. 192 หมู่ 8 ตำโคกขาม อำเภอเมือง จังหวัดสมุทรสาคร 74000 ; nuun\_pan2012@hotmail.com [↑](#endnote-ref-3)
3. มหาวิทยาลัยศิลปากร, บัณฑิตวิทยาลัย มหาวิทยาลัยศิลปากร ถนนบรมราชชนนี เขตตลิ่งชัน กรุงเทพ 10170 [↑](#endnote-ref-4)
4. มหาวิทยาลัยราชภัฎจอมบึง, กองกิจการพัฒนานักศึกษาเลขที่ 46 หมู่ 3 ตำบลจอมบึง อำเภอจอมบึง จังหวัดราชบุรี 70150 [↑](#endnote-ref-5)